הלהקה
ישי מנגן בפסנתר,; אני על הגיטרה,; גידי על התוף מטרטר,; וזהרה שרה.; יש לנו קהל ניפלא; שמחכה לשמוע אותנו,; ויש לנו אולם -; בית העם במושב שלנו,; יש לנו חזרות בכל יום; (לא בצהריים, זה מפריע לשכנים),; יש לנו מסך אדום,; ושישה פנסים בצבעים שונים.; יש לנו אבא שמוכן להסיע,; ושלושה מיקרופונים חדשים ושחורים,; יש לנו המון חשק להופיע,; וכל מיני בגדים מוזרים.; יש לנו שלט שכתוב עליו:; "להקת הלבבות השבורים".; יש לנו הכל, מה שחסר לנו עכשיו; זה רק מנגינות ושירים.; 